Breyten Breytenbach Boekefees- Louis Esterhuizen | RAD Culture Zone
Breyten Breytenbach Boekefees- Louis Esterhuizen
Louis Esterhuizen behaal ’n B.A. (Hons.) in Afrikaans aan die Universiteit van Suid-Afrika. Hy gee onderwys by verskeie skole en word later adjunkhoof van Pretoria Boys’ High School.
In 1999 verhuis hy na die Kaap waar hy vakhoof vir Afrikaans by Rondebosch Boys’ High School word. Sedert Junie 2002 is hy bestuurder van Protea Boekwinkel op Stellenbosch. Esterhuizen debuteer met die digbundel Stilstuipe (1986), waarna Op die oog af (1988), Die onderwaterweg (1996), Patzers (1997) Opslagsomer (2001), Liefland (2004) en Sloper (2007) volg.
Sy agtste digbundel, Wat die water onthou, verskyn in 2010 by Protea Boekhuis en word bekroon met die Protea Poësieprys vir 2011. Die bundel was ook genomineer vir die UJ prys vir Letterkunde en die ATKV Woordveertjie vir Poësie (2011).
In 2012 het Amper elders verskyn. Van sy verse is in verskeie bloemlesings opgeneem, te wete Poskaarte, Die Afrikaanse Poësie in ’n 1000 en enkele gedigte, Groot Verseboek, en Nuwe Verset. Hy was een van die stigters van Bekgevegte, ’n verbale “boksgeveg” waartydens twee spanne van drie digters elk teen mekaar meeding aan die hand van temas wat deur die gehoor gegee word.
Esterhuizen is die inisieerder van die jaarlikse poësiefees Versindaba en is tans as inhoudbestuurder by die webblad Versindaba betrokke.
This entry was posted on May 28, 2013 by Tonya Laure-Smith in Inspirational Individuals, Literary Arts and tagged Breyten Breytenbach Boekefees, Louis Esterhuizen, Stilstuipe, Wat die water onthou.